
(ΐ) 

Διορισμός μελών Διοικητικής Επιτροπής Στρατιωτικών 
Επιτάξεων Πρωτεύουσας του Κράτους. 


Ο ΥΦΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

1. Με τη Φ.851.1/1/287657/Σ.302/22 Ιαν 2001/ΥΕΘΑ/ 
ΓΕΣ/ΔΟΙ/3γ Απόφαση του ΥΦΕΘΑ που εκδόθηκε σύμφω¬ 
να με τις ισχύουσες διατάξεις, διορίζονται: 

ως μέλη της ΔΕΣΕ Πρωτεύουσας του Κράτους, για το 
έτος 2001 , οι παρακάτω: 

α. Τακτικά Μέλη 

(1) Αρεοπαγίτης Γεώργιος Παπαδημητρίου, ως Πρόε¬ 
δρος. 

(2) Εφέτης Αθηνών Βασίλειος Κοπελούζος, ως μέλος. 

(3) Αναπληρωτής Καθηγητής του Πανεπιστημίου Αθη¬ 
νών, Ανδρέας Δημητρόπουλος, ως μέλος. 

(4) Ανχης (ΠΒ) Απόστολος Βοσκόπουλος του 7ου 


ΕΓ/ΣΔΑ, ως μέλος. 

(5) Α' Αντιπρόεδρος του Εμπορικού και Βιομηχανικού 
Επιμελητηρίου Αθηνών (ΕΒΕΑ), Χρήστος Παπαγεωργό- 
πουλος , ως μέλος. 

β. Αναπληρωματικά Μέλη 

(1) Αρεοπαγίτης Ιωάννης Βερέτσος, ως αναπληρωματι¬ 
κός Πρόεδρος. 

(2) Εφέτης Αθηνών Ηλίας Γιαννακάκης, ως αναπληρω¬ 
ματικό μέλος. 

(3) Αναπληρωτής Καθηγητής του Πανεπιστημίου Αθη¬ 
νών, Παναγιώτης Λαζαράτος, ως αναπληρωματικό μέλος. 

(4) Τχης (ΠΖ) Κωνσταντίνος Μεταξάς, του 4ου ΕΓ/ΣΔΑ, 
ως αναπληρωματικό μέλος. 

(5) Β’ Αντιπρόεδρος του Εμπορικού και Βιομηχανικού 
Επιμελητηρίου Αθηνών (ΕΒΕΑ), Δημήτριος Μπερτζελέ- 
τος, ως αναπληρωματικό μέλος. 

γ. Γραμματέας της ΔΕΣΕΠΚ, ο Ανχης (Ο) Πλάτωνας 
Σαββίδηςτου Ε’ ΕΛΔΑΠ, με αναπληρωτή Γραμματέα το 
Τχη (Ο) Νικόλαο Φεζούδη του Ε’ ΕΛΔΑΠ και για γραμμα¬ 
τειακή εξυπηρέτηση η ΜΥ Δήμητρα Σώτηρα, της 
ΔΕΣΕΠΚ. 

2. Χώρος συνεδριάσεων της ΔΕΣΕΠΚ, θα είναι οι αίθου¬ 
σες του Στρατοδικείου Αθηνών. 

3. Από τις διατάξεις αυτής της Απόφασης προκαλείται 
δαπάνη σε βάροςτου Κρατικού Προϋπολογισμού, ύψους 
150.000 δραχμών περίπου. Για τη δαπάνη αυτή έχει εγ¬ 
γράφει πίστωση , στον προϋπολογισμό εξόδων ΥΕΘΑ/ 
ΓΕΣ/2001, ύψους 150.000 δραχμών, στον Ειδικό Φορέα 
11-200 και ΚΑΕ 0534. 

4. Με τη δημοσίευση της παρούσης παύουν να ισχύουν 
οι προηγούμενες Αποφάσεις διορισμού μελών της υπόψη 
ΔΕΣΕ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Ιανουάριου 2001 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Κ1-1800 (2) 

Προϋποθέσεις λειτουργίας εκθέσεων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Α. Τις διατάξεις: 

1. Του άρθρου 29Ατου Ν. 1558/1985 «Κυβέρνηση και 
Κυβερνητικά Οργανα» (ΦΕΚ 137/Α/85) που προστέθηκε 
με το άρθρο 27 του Ν. 2081/1992 (ΦΕΚ 154/Α/92) καιαντι- 
καταστάθηκε με την παρ. 2α του άρθρου 1 του Ν. 
2469/1997 (ΦΕΚ 38/Α/97). 

2. Του Π.Δ. 27/1996«ΣυγχώνευσητωνΥπουργείωνΤου- 
ρισμού, Βιομηχανίας, Ενέργειας-Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/96). 

3. Του Π.Δ. 397/1988 «Οργανισμός του Υπουργείου 
Εμπορίου» (ΦΕΚ 185/Α/88), όπως τροποποιήθηκε και 
ισχύει. 

4. Της παρ. 11 του άρθρου 10 του Ν. 2741/1999(ΦΕΚ 
199/Α/99 «Ενιαίος Φορέας Ελέγχου Τροφίμων, άλλες 
ρυθμίσεις θεμάτων αρμοδιότητας του Υπουργείου Ανά¬ 
πτυξης και άλλες διατάξεις». 

5. Του Ν. 2251/1994 (ΦΕΚ 191/Α/94) «Προστασία των 
Καταναλωτών». 

6. Της αριθ. 303/5.5.2000 κοινής απόφασηςτου Πρωθυ¬ 
πουργού και του Υπουργού Ανάπτυξης «Ανάθεση αρμο¬ 
διοτήτων στους Υφυπουργούς Ανάπτυξης Αλέξανδρο Κα¬ 
λαφάτη και Μαρία-Ελένη Αποστολάκη» (ΦΕΚ 594/ Β/00). 

Β. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

Γ. Τα αιτήματα και τις απόψεις των ενδιαφερομένων. 

Από τις παρούσες διατάξεις δεν θίγεται ο ανταγωνι¬ 
σμός και παρέχεται προστασία στον καταναλωτή, απο¬ 
φασίζουμε: 

Καθορίζουμε τις προϋποθέσεις σύμφωνα με τις οποίες 
χορηγούνται: 

α) από τις Δ/νσεις ή Τμήματα Εμπορίου των Νομαρχια¬ 
κών Αυτοδιοικήσεων οι άδειες λειτουργίας ειδικών-κλαδι- 
κών-γενικών εκθέσεων στα φυσικά ή νομικά πρόσωπα για 
την προβολή εμπορικών, βιομηχανικών, γεωργικών, χει¬ 
ροτεχνικών κ.λ.π. προϊόντων ως και υπηρεσιών (εκτός 
από εκθέσεις εικαστικών τεχνών), των εκθέσεων που 
πραγματοποιούνται στα πλαίσια συνεδρίων και 

β) από τις τεχνικές υπηρεσίες των ΝΑ η άδεια καταλλη¬ 
λότητας εκθεσιακών χώρων τέλεσης εκθέσεων, ως ακο¬ 
λούθως: 

ΚΕΦΑΛΑΙΟ Ιο 

Α) Προϋποθέσεις χορήγησης άδειας λειτουργίας εκθέ¬ 
σεων 

1. Αίτηση του ενδιαφερομένου η οποία πρέπει απαραι- 
τήτως να περιλαμβάνει τα παρακάτω στοιχεία: 

α) Επωνυμία τίτλο και ΑΦΜ του διοργανωτή με πλήρη 
στοιχεία της διεύθυνσης της έδρας του και το Επιμελητή¬ 
ριο στο οποίο είναι γραμμένος. 

β) Τονχαρακτήρατης έκθεσης, δηλαδή αν απευθύνεται 
μόνο σε εμπορικούς επισκέπτες ή και στο ευρύ κοινό και 
αν χαρακτηρίζεται ως περιφερειακή-τοπική, πανελλήνια 
ή διεθνής, ανάλογα με την περιοχή που διοργανώνεται η 
έκθεση, την εμβέλεια αυτής, την προέλευση των επισκε¬ 
πτών και τα είδη των εκθεμάτων. 


γ) Αντίγραφο του καταστατικού εφόσον πρόκειται για 
Νομικό Πρόσωπο ή βεβαίωση της οικείας οικονομικής 
εφορίας από όπου προκύπτει ότι αποκλειστική ή κατά κύ¬ 
ριο λόγο δραστηριότητα του ενδιαφερομένου είναι η ορ¬ 
γάνωση και η παρουσίαση εκθέσεων και συνεδρίων. Προ- 
κειμένου περί Ανωνύμων Εταιριών βεβαίωση της ΝΑ 
(Δ/νση ή Τμήμα Εμπορίου) όπου υπάγεται η έδρα της 
εταιρίας που να πιστοποιεί ότι η αποκλειστική ή κατά κύ¬ 
ριο λόγο δραστηριότητά της είναι η οργάνωση και η πα¬ 
ρουσίαση εκθέσεων και συνεδρίων. 

δ) Απόσπασμα ποινικού μητρώου από το οποίο αποδει- 
κνύεται ότι δεν έχει καταδικαστεί για απάτη, υπεξαίρεση, 
χρεωκοπία, πλαστογραφία ή φοροδιαφυγή, καθώς και πι¬ 
στοποιητικό μη πτώχευσης. 

Προκειμένου για Νομικό Πρόσωπο το ποινικό μητρώο 
αναφέρεται στο πρόσωπό του ή των νομίμων εκπροσώ¬ 
πων του. 

ε) Τον ακριβή καθορισμό του είδους των εκθεμάτων ή 
του κλάδου που θα προβληθεί. 

στ) Το αιτούμενο χρονικό διάστημα λειτουργίας της έκ¬ 
θεσης 

ζ) Τον κανονισμό συμμετοχής των εκθετών. 

η) Βεβαίωση του ενδιαφερομένου περί υποχρεωτικής 
παρουσίας παθολόγου γιατρού ή διπλωματούχου νοσο¬ 
κόμας, σε περίπτωση έλλειψης γιατρού, για διασφάλιση 
παροχής πρώτων βοηθειών σε όλη τη διάρκεια λειτουρ¬ 
γίας της έκθεσης. 

θ) Επικυρωμένο φωτοαντίγραφο της άδειας καταλλη¬ 
λότητας του στεγασμένου εκθεσιακού χώρου στον οποίο 
πρόκειται να λειτουργήσει η έκθεση, καθώς και το εμβα¬ 
δόν του προβλεπομένου μικτού χώρου που θα καλυφθεί. 

Προκειμένου για εκθέσεις που λειτουργούν σε εκθεσια¬ 
κούς χώρους υπαίθριους ή προσωρινά στεγασμένους, η 
άδεια καταλληλότητας του χώρου προσκομίζεται μαζί με 
το σχεδιάγραμμα του χώρου στην αρμόδια υπηρεσία της 
ΝΑ., τουλάχιστον δύο ημέρες πριν από την έναρξη λει¬ 
τουργίας της έκθεσης, διαφορετικά η εκδοθείσα άδεια 
λειτουργίας της ανακαλείται αυτοδικαίως. 

ι) Σχεδιαγράμματα του χώρου που προβλέπεται να κα¬ 
λυφθεί και στα οποία να εμφανίζονται σε κλίμακα οι έξο¬ 
δοι κινδύνου, οι χώροι πυρασφάλειας, οι χώροι υγιεινής, 
οι χώροι βοηθητικών υπηρεσιών καθώς και οι διάδρομοι 
επισκεπτών, το πλάτος των οποίων δεν επιτρέπεται να εί¬ 
ναι: 

- προκειμένου για εκθέσεις που απευθύνονται σε εμπο¬ 
ρικούς επισκέπτες μικρότερο των δύο (2) μέτρων και 

- προκειμένου για εκθέσεις που απευθύνονται σε ευρύ 
κοινό μικρότερο των τριών (3) μέτρων με εξαίρεση τους 
βοηθητικούς διαδρόμους. 

ια) Βεβαίωση του ιδιοκτήτη ή νομέα-δικαιούχου του 
στεγασμένου εκθεσιακού χώρου, στον οποίο θα λειτουρ¬ 
γήσει η έκθεση, ότι παρέχεται στον ενδιαφερόμενο διορ¬ 
γανωτή αυτής η δυνατότητα μίσθωσης του χώρου, για το 
χρονικό διάστημα λειτουργίας της έκθεσης. 

Προκειμένου για εκθέσεις που θα λειτουργήσουν σε εκ¬ 
θεσιακούς χώρους υπαίθριους ή προσωρινά στεγασμέ¬ 
νους η βεβαίωση του ιδιοκτήτη ή νομέα-δικαιούχου του 
εκθεσιακού χώρου προσκομίζεται στην αρμόδια υπηρε¬ 
σία της ΝΑ τουλάχιστον 15 ημέρες πριν από την έναρξη 
λειτουργίας της έκθεσης διαφορετικά η εκδοθείσα άδεια 
λειτουργίας της ανακαλείται. 

ιβ) Φορολογική ενημερότητα 

ιγ) Εγγυητική επιστολή καλής λειτουργίας της έκθεσης 
ύψους 3.000.000 δρχ. για χώρους μέχρι 5000 μ2 ή 
5.000.000 δρχ. για χώρους πάνω από 5000μ2, η οποία θα 
υποβάλλεται πέντε (5) μέρες πριν από την ημερομηνία 
έναρξης λειτουργίας της έκθεσης θα έχει διάρκεια 
ισχύος ένα (1) μήνα και θα καταπίπτει υπέρ της Ν.Α., σε 
περίπτωση αθέτησης των όρων της παρούσας. 

Ειδικότερα, η ανωτέρω εγγύηση καταπίπτει ως κατωτέ¬ 
ρω, υπέρ της Ν.Α, στις εξής παραβάσεις: 

1) Σε περίπτωση που ο κλάδος ή τα είδη εκθεμάτων εί¬ 
ναι διαφορετικά από εκείνα που περιλαμβάνονται στην 
χορηγούμενη άδεια (εδαφ. ε της παρούσας παραγρά¬ 
φου) δρχ. 1.000.000 

2) Σε περίπτωση που δεν παρίσταται γιατρός ή διπλω¬ 
ματούχος νοσοκόμα ή δεν διασφαλίζεται η παροχή πρώ¬ 
των βοηθειών κατά τη διάρκεια λειτουργίας της έκθεσης 
(εδάφ. η της παρούσας παραγράφου) δρχ. 500.000. 

3) Σε περίπτωση που πραγματοποιούνται πωλήσεις κα¬ 
τά τη διάρκεια λειτουργίας της έκθεσης (παρ. 6 ενότ. Β 
του παρόντος Κεφαλαίου), δρχ.1.000.000 

4) Σε περίπτωση μητήρησηςτου οριζόμενου στην άδεια 
λειτουργίας έκθεσης ωραρίου λειτουργίας αυτής, δρχ. 
500.000 (εδαφ. στ της παρούσας παραγράφου). 

5) Σε περίπτωση μη τήρησης του οριζόμενου στην άδεια 
λειτουργίας χρονικού διαστήματος λειτουργίας της έκθε¬ 
σης, δρχ. 1.000.000 (εδαφ. σττης παρούσας παραγράφου). 

6) Σε περίπτωση παράβασης των οριζομένων στην πα¬ 
ράγραφο 5 της ενότητας Β του παρόντος Κεφαλαίου δρχ. 
500.000. 

Σε περίπτωση υποτροπής θα καταπίπτει το διπλάσιο 
ποσό των ως άνω προβλεπομένων. 

ιδ) Σε περίπτωση λειτουργίας έκθεσης χωρίς την απα¬ 
ραίτητη άδεια, η αρμόδια υπηρεσία της Ν.Α. επιβάλει 
στον διοργανωτή πρόστιμο ίσο με το προβλεπόμενο πο¬ 
σό της εγγυητικής επιστολής καλής λειτουργίας της έκ¬ 
θεσης σύμφωνα με το εδάφιο ιγ της παρ. 1 του. Κεφ. 1ου 
εισπραττόμενο κατάτις διατάξεις περί δημοσίων εσόδων. 

Ο έλεγχος για τη διαπίστωση των παραβάσεων θα γίνε¬ 
ται από τα όργανα της αρμόδιας υπηρεσίας Εμπορίου 
της Νομαρχιακής Αυτοδιοίκησης. 

2. Η αίτηση πρέπει να υποβάλλεται στη ΝΑ (Δ/νσεις ή 
Τμήματα Εμπορίου) δύο μήνες ενωρίτερα από την ημε¬ 
ρομηνία που πρόκειται να διενεργηθεί η έκθεση. 

Οι ως άνω υπηρεσίες της Ν.Α., πρέπει να χορηγούν τις 
σχετικές άδειες μέσα σε ένα μήνα από την ημερομηνία 
υποβολής της αίτησης και να κοινοποιούν αυτές στη Γενι¬ 
κή Γραμματεία Εμπορίου του Υπουργείου Ανάπτυξης Ε- 
ΜΑΙΙ_: 99 θ@ 99 θ. 9 Γ ώστε να καταρτίζεται το ετήσιο εθνικό 
εκθεσιακό πρόγραμμα. 

Σε περίπτωση που για διάφορους λόγους η προγραμ¬ 
ματισμένη έκθεση δεν διενεργηθεί από τον δικαιούχο της 
άδειας, πρέπει να γίνεται ενημέρωση της αρμόδιας υπη¬ 
ρεσίας που την χορήγησε, το ταχύτερο δυνατό. 

Αλλαγή της ημερομηνίας ή του χώρου διεξαγωγής της 
έκθεσης μπορεί να ζητηθεί τουλάχιστον 15 ημέρες πριν 
από την ημερομηνία έναρξης λειτουργίας της έκθεσης 
απαιτείται δε για τις αλλαγές αυτές αίτηση του διοργα¬ 
νωτή προς την αρμόδια υπηρεσία της οικείας Ν.Α στην 
οποία θα επισυνάπτεται η εκδοθείσα άδεια ως και το σχε¬ 
διάγραμμα του νέου χώρου. 


Αλλαγή του είδους των εκθεμάτων ή του κλάδου που θα 
προβληθεί στην έκθεση, για την οποία έχει χορηγηθεί η 
σχετική άδεια λειτουργίας, θεωρείται ως νέα έκθεση και 
ως εκ τούτου απαιτείται νέα άδεια. 

Β. Ειδικές ρυθμίσεις 

1. Κατά την διάρκεια λειτουργίας της ετήσιας Διεθνούς 
Εκθεσης Θεσσαλονίκης δεν επιτρέπεται η διενέργεια εκ¬ 
θέσεων σε όλη την Ελλάδα. 

2. Γιατις εκθέσεις που ο συνολικός λειτουργικός χώρος 
αυτών δεν υπερβαίνει το 1.000 μ2 δεν απαιτούνται κατά 
την υποβολή της σχετικής αίτησης τα προβλεπόμενα από 
τα εδάφια θ και ιτης παρ. 1 του ιδίου κεφαλαίου, στοιχεία. 

3. Δεν απαιτείται άδεια λειτουργίας: 

α)για εκθέσεις που διοργανώνονται από Ν.Π.Δ.Δ. και 
ΟΤΑ καθώς και από Ν.Π.Ι.Δ. στα οποία όμως μέτοχος εί¬ 
ναι ΝΠΔΔ ή ΟΤΑ σε ποσοστό άνω του 50%, 

β) για εκθέσεις που συνδιοργανώνονται από τα ανωτέ¬ 
ρω ΝΠ με ιδιωτικούς φορείς εφόσον η συνδιοργάνωση 
αυτή αποδεικνύεται εγγράφως. 

Στις παραπάνω περιπτώσεις απαραίτητη προϋπόθεση 
είναι η κατοχή της άδειας καταλληλότητος του εκθεσια¬ 
κού χώρου όπου θα διενεργηθεί η έκθεση 

γ) στις περιπτώσεις που πρόκειται για επιδείξεις προϊό¬ 
ντων ιδίας παραγωγής πραγματοποιούμενων σε χώρους 
μέχρι 1000 μ2., με την προϋπόθεση ότι οι ενδιαφερόμενοι 
είναι εφοδιασμένοι με σχετική βεβαίωση αρμόδιου φορέα 
(Επιμελητήριο, Σύλλογος κ.λ.π.) και 

δ) για την Εκθεση Τεγέας η οποία διοργανώνεται από το 
Κοινωφελές Σωματείο «ΤΕΓΕΑΤΙΚΟΣ ΣΥΝΔΕΣΜΟΣ» στην 
παλαιά Επισκοπή Τεγέας Αρκαδίας. 

4. Οι διοργανωτές εκθέσεων οφείλουν να παρέχουν κά¬ 
θε διευκόλυνση και πληροφορία στους αρμόδιους εκ¬ 
προσώπους της Ν.Α. σχετικά με την οργάνωση και λει¬ 
τουργία της έκθεσης. 

5. Δεν επιτρέπεται η συμμετοχή εκθέτη με το όνομα πα¬ 
ραγωγού χωρίς να υπάρχει νομιμοποίηση προς τούτο η 
οποία πρέπει να υποβάλλεται μαζί με τη δήλωση για συμ¬ 
μετοχή. Προκειμένου περί εκθέσεων με εκρηκτικά εύφλε¬ 
κτα υλικά θα πρέπει να εξασφαλίζεται προηγούμενη ειδι¬ 
κή άδεια των αρμόδιων αρχών. 

6. Απαγορεύεται η διενέργεια λιανικών πωλήσεων εκθε¬ 
μάτων μέσα στον εκθεσιακό χώρο κατά την διάρκεια λει¬ 
τουργίας έκθεσης. 

Κατ’ εξαίρεση επιτρέπονται: α) οι πωλήσεις βιβλίων και 
εντύπων σχετικών με το θέμα της έκθεσης και με τα εκθέ¬ 
ματα μέσα στον εκθεσιακό χώρο στη διάρκεια λειτουρ¬ 
γίας εκθέσεων και β) οι πωλήσεις εκθεμάτων μέσα στον 
εκθεσιακό χώρο στην διάρκεια λειτου ργίας των εκθέσεων 
βιβλίου, εφόσον αυτές οργανώνονται από τους κατά τό¬ 
πους συνδικαλιστικούς φορείς εκδοτών ή βιβλιοπωλών 
μια φορά το χρόνο για κάθε φορέα γ) στους Δήμους και 
στις Κοινότητες που δεν υπάρχουν συνδικαλιστικοί φο¬ 
ρείς, επιτρέπονται οι πωλήσεις μέσα στον εκθεσιακό χώ¬ 
ρο στη διάρκεια λειτουργίας των εκθέσεως βιβλίου, που 
οργανώνονται από τους κατά τόπους επαγγελματίες εκ¬ 
δότες και βιβλιοπώλες και δ) οι πωλήσεις εκθεμάτων μέ¬ 
σα στον εκθεσιακό χώρο στη διάρκεια λειτουργίας των 
ανθοκομικών εκθέσεων εφόσον αυτές οργανώνονται από 
παραγωγούς ή συνεταιρισμούς αυτών. 

7. Συνιστάται επιτροπή στην Γ εν. Γ ραμματεία Εμπορίου 
αποτελούμενη από τους: 




5320 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Γενικό Δ/ντή Εσωτερικού Εμπορίου, ως Πρόεδρο 
β) Προϊστάμενο της Δ/νσης Εμπορικών Οργανώσεων 
γ) Προϊστάμενο του αρμόδιου Τμήματος 
δ) "Εναν υπάλληλο της Δ/νσης Εμπορικών Οργανώσε¬ 
ων, που εκτελεί χρέη Γραμματέα. 

Εργο της Επιτροπής είναι: 

Να γνωμοδοτεί για οποιοδήποτε θέμα που ανακύπτει 
από την εφαρμογή της παρούσης απόφασης. 

ΚΕΦΑΛΑΙΟ 2ο 

Προϋποθέσεις χορήγησης άδειας καταλληλότητας εκ¬ 
θεσιακών χώρων στεγασμένων μόνιμα ή προσωρινά ή 
υπαίθριων ή μικτών. 

1. Αίτηση του ιδιοκτήτη ή νομίμου νομέα-δικαιούχου 
προς τις οικείες Ν.Α. (Τεχνικές Υπηρεσίες) η οποία πρέπει 
να περιλαμβάνει τα παρακάτω στοιχεία και δικαιολογητι- 
κά: 

α) Πλήρη στοιχεία του ιδιοκτήτη ή νόμιμου νομέα-δικαι- 
ούχου και ΑΦΜ αυτού. 

β) Σχεδιάγραμμα που να περιγράφει το χώρο και την 
περιοχή που βρίσκεται ο προτεινόμενος για έκθεση χώ¬ 
ρος. 

Το Σχεδιάγραμμα πρέπει να συνοδεύεται από βεβαίωση 
του μηχανικού που το συνέταξε στην οποία θα βεβαιώνε¬ 
ται η καταλληλότητα του χώρου και η νόμιμη δόμησή του. 

Εφόσον πρόκειται για εκθεσιακούς χώρους υπαίθριους 
ή προσωρινά στεγασμένους ή για προσθήκες σε μόνι¬ 
μους εκθεσιακούς χώρους, στη βεβαίωση του μηχανικού 
θα βεβαιώνεται ότι ο χώρος είναι ακάλυπτος ή προσωρι¬ 
νά στεγασμένος και κατάλληλος για τη διενέργεια έκθε- 
σης. 

γ) Πιστοποιητικά των αρμοδίων υπηρεσιών σχετικά με 
τους όρους ασφάλειαςτου κοινού με τις κατάλληλες συν¬ 
θήκες υγιεινής, τις ειδικές εγκαταστάσεις πυρασφάλει¬ 
ας, φωτισμού και εξόδων κινδύνου σύμφωνα με την κεί¬ 
μενη νομοθεσία. 

δ) Βεβαίωση ασφαλιστικής εταιρείας ή αντίγραφο 
ασφαλιστηρίου συμβολαίου που να αποδεικνύει ότι ο εκ¬ 
θεσιακός χώρος είναι ασφαλισμένος κατά παντός κινδύ¬ 
νου. 

ε) Εκτός από τα παραπάνω οι χώροι που λειτουργούν 
σαν εκθετήρια από τον Απρίλιο του 1997 θα πρέπει να 
έχουν ύψος τουλάχιστον 4μ σε ποσοστό 75% της συνολι¬ 
κής επιφάνειάς τους, του δε υπόλοιπου όχι μικρότερου 
των 3μ και η αντοχή του δαπέδου να είναι τουλάχιστον 500 
κιλά ανά τετραγωνικό μέτρο. 

Επίσης θα πρέπει να εξασφαλίζεται η δυνατότητα προ¬ 
σέγγισης ή εισόδου φορτηγών και γερανών, η ύπαρξη χώ¬ 
ρων στάθμευσης φορτηγών και Ι.Χ. επιβατηγών αυτοκι¬ 
νήτων και επιπλέον η ύπαρξη αποθηκών για υλικά συ- 
σκευασίας. 

2. Η άδεια καταλληλότητας στεγασμένων εκθεσιακών 
χώρων ισχύει για τρία χρόνια αναθεωρείται σε περίπτωση 
οποιασδήποτε αλλαγής των προϋποθέσεων με βάση τις 
οποίες εκδόθηκε, η δε άδεια καταλληλότητας των υπαί¬ 
θριων ή προσωρινά στεγασμένων ή του υπαιθρίου τμή¬ 
ματος των μικτών χώρων ισχύει για το χρονικό διάστημα 
λειτουργίας της έκθεσης για την οποία εκδίδεται. 

Σε περίπτωση αλλαγής του ιδιοκτήτη ή του νόμιμου νο¬ 
μέα η άδεια ισχύει μέχρι τη λήξη της τριετίας με μόνη την 
παραπάνω αλλαγή. 


3. Σε περίπτωση λειτουργίας έκθεσης χωρίς την απα¬ 
ραίτητη άδεια καταλληλότητας του εκθεσιακού χώρου 
επιβάλλεται στον ιδιοκτήτη ή νομέα αυτού προκειμένου 
για στεγασμένους χώρους πρόστιμο που ανέρχεται στο 
διπλάσιο ποσόν της εγγυητικής επιστολής του εδαφ. ιγ 
της παραγράφου 1 του Κεφ. 1ου , για δε τους υπαίθριους 
και προσωρινά στεγασμένους πρόστιμο δρχ. 1.000.000 
υπέρ της ΝΑ. 

ΚΕΦΑΛΑΙΟ 3ο 
Μεταβατικές διατάξεις 

1. Άδειες λειτουργίας έκθεσης που έχουν εκδοθεί μέχρι 
σήμερα για το έτος 2001 αναπροσαρμόζονται αυτοδικαί¬ 
ως στις θεσπιζόμενες με την παρούσα διατάξεις. 

2. Η απόφαση ΚΙ-168/1.2.2000 (ΦΕΚ 198/Β/00) καταρ- 
γείται. 

Η απόφαση αυτή που θα δημοσιευθεί στην Εφημερίδα 
της Κυβερνήσεως ισχύει από σήμερα. 

Αθήνα, 27 Φεβρουάριου 2001 

Η ΥΦΥΠΟΥΡΓΟΣ 

ΜΙΛΕΝΑ ΑΠΟΣΤΟΛΑΚΗ 

□ 

Αριθ. Υ3α/οικ. 962 (3) 

Σύσταση θέσεων προσωπικού στο Κ. Υ. Ηγουμενίτσας 
του Νομ. Γεν. Νοσ.-Κ. Υ. Φιλιατών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 1 καιδτου Ν. 2194/94 (ΦΕΚ 
34/Α/94). 

2. Τις διατάξεις των άρθρων 14,18, 19και25παρ. 1 του 
Ν. 1397/83 (ΦΕΚ 143/Α/83). 

3. Τις διατάξεις των άρθρων 58 και 64 του Ν. 2071/92 
(ΦΕΚ 123/Α/92), όπως συμπληρώθηκαν μετά άρθρα 4 και 
8 του Ν. 2194/94. 

4. Τις διατάξειςτου Ν. 2519/97 (ΦΕΚ 165/Α/97). 

5. Τις διατάξεις της παρ. 2του άρθρου 1 του Ν. 2469/97, 
(ΦΕΚ 38/Α/97) και το γεγονός ότι από τις διατάξεις της πα¬ 
ρούσας απόφασης, θα προκληθεί ετήσια δαπάνη 
43.500.000 δρχ. και θα αντιμετωπισθεί από την πίστωση 
των 19 δις δρχ., του προϋπολογισμού έτους 2001 του 
Υπουργείου Υγείας και Πρόνοιας, για την πρόσληψη και 
πλήρωση 5350 θέσεων, σύμφωνα με την αριθ. ΔΙΠΠ/ Φ. 
εγκρ. 8/37/17.728/25.10.2000 Απόφαση της Επιτροπής 
του άρθρου 2 παρ. 1 της αρ. 55/98 ΠΥΣ. 

6. Την αριθ. 1039386/441/Α0006/21.4.00. ΦΕΚ (571/Β/ 
21.4.00) απόφαση ανάθεσης αρμοδιοτήτων στον Υφυ¬ 
πουργό Οικονομικών Γ. Δρυ. 

7. Την αριθμ. Δ1ΔΚ\Φ.1\2\11187\00 (ΦΕΚ 630\Β\2000) 
Απόφαση ανάθεσης αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης. 

8. Την Υ4α/οικ. 3433/97 (ΦΕΚ279/Β/97) κοινή απόφαση. 

9. Την αριθ. Α1α/11950/98/18.5.99, (ΦΕΚ 1227/Β/99) 
κοινή Απόφαση, αποφασίζουμε: 

1. Τροποποιούμε την παραπάνω (8) σχετική απόφαση, 
στο σημείο που αφορά τις θέσεις προσωπικού του άρ- 

θρου 1 (Α’ ΚΕΝΤΡΑ ΥΓΕΙΑΣ) του Κ. Υ. Ηγουμενίτσας, του 
Ν. Γ. Ν. - Κ. Υ. Φιλιατών ως εξής: 

Η μία (1) κενή θέση, με βαθμό Επιμελητή Β', ειδικότητας 
Οδοντιατρικής, του κλάδου ΕΣΥ, αναβαθμίζεται σε θέση 
με βαθμό Επιμελητή Α', του ιδίου κλάδου και ειδικότητας. 

2. Συνιστώνται οι παρακάτω κατά κλάδο, βαθμό, ειδικό¬ 
τητα και αριθμό θέσεις προσωπικού για το Κ. Υ. Ηγουμε¬ 
νίτσας, ως εξής: 

α) Μία (1) θέση Επιμελητή Α', ειδικότητας Ορθοπεδικής 
του κλάδου γιατρών ΕΣΥ. 

β) Μία (1) θέση Επιμελητή Α'ή Β'ειδικότητας Καρδιολο¬ 
γίας του κλάδου γιατρών ΕΣΥ. 

γ) Τρεις (3) θέσεις της κατηγορίας ΔΕ, του κλάδου ΔΕ 
Πληρωμάτων Ασθενοφόρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2001 

01 ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ.ΤΖΑΝΗΣ Γ. ΔΡΥΣ 

ΥΓΕΙΑΣ ΚΑΙ ΠΡΟΝΟΙΑΣ 

ΑΛ. ΠΑΠΑΔΟΠΟΥΛΟΣ 

□ 

Αριθ. 2528 (4) 

Τροποποίηση της συστατικής πράξης της Δημοτικής 
Επιχείρησης Ανάπτυξης Λευκώνα Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του Π. 
Δ/τος410/1995. 

2. Την αριθ. 5631/26.7.2000 (ΦΕΚ 1339/Β/2000) απόφα¬ 
σή μας Ορισμός Εισηγητών και μεταβίβαση εξουσίας 
υπογραφής «Με Εντολή Γ ενικού Γ ραμματέα». 

3. Την αριθ. 4360/7.4.1999 (ΦΕΚ 376/Τ.Β./13.4.1999) 
απόφασή μας με την οποία συστήθηκε στο Δήμο Λευκώ¬ 
να του Ν. Σερρών Αμιγής Δημοτική Επιχείρηση με την 
επωνυμία « Δημοτική Επιχείρηση Ανάπτυξης». 

4. Την αριθ. 4/2001 απόφαση του Δ.Σ. Λευκώνα περί 
τροποποιήσεως της συστατικής πράξης της ανωτέρω 
επιχείρησης, αποφασίζουμε: 

1. Τροποποιούμε την αριθ. 4360/7.4.1999 απόφασή 
μας, σύσταση αμιγούς δημοτικής επιχείρησης στο Δήμο 
Λευκώνα με την επωνυμία «Δημοτική Επιχείρηση Ανά¬ 
πτυξης» και« συμπληρώνουμε αυτήν ως εξής: Η θητεία 
των μελών του διοικητικού συμβουλίου είναι διετής. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Λευκώνα. 

Κατά τα λοιπά ισχύει η αρίθ. 4360/7.4.1999 απόφασή μας. 


Η παρούσα να δημοσιευθεί στην Εφημερίδα της Κυ¬ 
βερνήσεως. 

Σέρρες, 23 Φεβρουάριου 2001 
Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

□ 

Αριθ. 2081 (5) 

Μεταβίβαση άδειας λειτουργίας Ειδικής ΩΡΑ Κλινικής 
Σπυρίδωνος Μπονώτη. 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1. Τις διατάξειςτωνάρθρων4του Π.Δ. 235/14.9.2000 σε 
συνδυασμό με τις διατάξεις των άρθρων 2, 3 και 22 του 
Π.Δ. 247/91. 

2. Την από 15.2.91 αίτηση των Σπυρίδωνος Μπονώτη 
ιδιοκτήτη της κλινικής και Δημητρίου Κατσάνου νόμιμου 
εκπροσώπου της «Ηογπθ Οατο Α. Ε.» με την οποία ο πρώ¬ 
τος μεταβιβάζει την άδεια λειτουργίας της κλινικής στο 
δεύτερο ο οποίος τη ζητά και την αποδέχεται. 

3. Την αριθμ. 26727/57/31.5.1958 άδεια λειτουργίας 
ΩΡΑ κλινικής στην οδό Κοραή 6 στα Τρίκαλα και την όμοια 
αρ. 39242/1969 άδεια επέκτασης οι οποίες χορηγήθηκαν 
στον ιατρό Σπυρίδωνα Μπονώτη. 

4. Το από 1.3.2001 πρακτικό της Επιτροπής του αρ. 4 
του Π.Δ. 247/91 από το οποίο προκύπτει ότι η κλινική βρί¬ 
σκεται σε άριστη κατάσταση, αποφασίζουμε: 

Επιτρέπουμε τη μεταβίβαση της άδειας λειτουργίας 
της Ειδικής (ΩΡΑ) Κλινικής του Σπυρίδωνος Μπονώτη στα 
Τ ρίκαλα Κοραή 6 στο νόμιμο εκπρόσωπο της «Ηογπθ Θηγθ 
ΑΈ.» Δημήτριο Κατσάνο όπως από τους ίδιους ζητήθηκε 
με την από 15.2.2001 αίτησή τους. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Τρίκαλα, 1 Μαρτίου 2001 
Ο Νομάρχης 

ΣΤΕΦΑΝΟΣ θ. ΠΑΤΡΑΜΑΝΗΣ 

□ 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 2/63160/0025/31.10.2000 απόφαση του Υπουργού 
Οικονομικών που δημοσιεύθηκε στο ΦΕΚ 1377/Β7 
9.11.2000, διορθώνεται στη δεύτερη σελίδα, παράγραφος 
1, στην τελευταία σειρά ο αριθμός της κοινής απόφασης 
του Υπουργού Εθνικής Οικονομίας και των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και ΠΕ.ΧΩ.ΔΕ. αριθ. οικ. 8113/ΤΠ 32/10.8.2000, 
με το σωστό αριθμό αριθ. 4745/ΤΠ 32/16.8.2000. 

(Από το Υπουργείο Οικονομικών) 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• ΓιαταΦΕΚαπό 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (θσέλιδου ή μέρους αυτού) προσαυξάνεται κατά 100 δρχ. 
ανά θσέλιδο ή μέρος αυτού. 

Σε μορφή Οϋ: 

Τεύχος 
Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























